
ΕΛΛΗΝΙΚΗΔΗΜΟΚΡΑΤΙΑ	           Καναλλάκι  24 -08-2026
ΝΟΜΟΣ ΠΡΕΒΕΖΑΣ                                                                                     Αρ.πρωτ.:  14888
ΔΗΜΟΣ ΠΑΡΓΑΣ
Δ/ΝΣΗ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΤΜΗΜΑ ΑΝΘΡΩΠΙΝΟΥ ΔΥΝΑΜΙΚΟΥ
ΚΑΙ ΔΙΟΙΚΗΤΙΚΗΣ ΜΕΡΙΜΝΑΣ

Ταχ.Δνση: Πανδοσίας 2
Ταχ. Κώδ.: 48062 Καναλλάκι 
Τηλ.: 2684 360603
Πληρ:Γιάγια Μαρία
e-mail:giagiamaia63@gmail.com
ΔΗΜΟΣΙΑ ΓΝΩΣΤΟΠΟΙΗΣΗ – ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
Ο Δήμαρχος Πάργας
΄ Εχοντας υπόψη 
Τις διατάξεις του άρθρου 302 του ν. 5314/2026 (Α΄ 103) «Κώδικας Τοπικής Αυτοδιοίκησης», γνωστοποιεί την ύπαρξη μίας (1) θέσης μετακλητού Γενικού Γραμματέα στον Δήμο Πάργας, και καλεί τους ενδιαφερόμενους να υποβάλουν αίτηση εκδήλωσης ενδιαφέροντος, συνοδευόμενη από σύντομο βιογραφικό σημείωμα και τα απαραίτητα αποδεικτικά στοιχεία.
Α. ΑΠΑΙΤΟΥΜΕΝΑ ΠΡΟΣΟΝΤΑ                                                                                                      Οι ενδιαφερόμενοι/ες πρέπει:
1. Να κατέχουν πτυχίο ή δίπλωμα πανεπιστημιακού ή τεχνολογικού τομέα της ημεδαπής ή ισότιμο τίτλο αναγνωρισμένου ιδρύματος της αλλοδαπής.
2. Να μην συντρέχουν στο πρόσωπό τους τα κωλύματα διορισμού που προβλέπονται στο άρθρο 69 του ν. 4622/2019 (Α΄ 133), σύμφωνα με την παρ. 6 του άρθρου 302 του ν. 5314/2026.
Σύμφωνα με την παρ. 3 του άρθρου 302 του ν. 5314/2026, η κατοχή πτυχίου ή διπλώματος δεν απαιτείται στην περίπτωση κατάληψης της θέσης Γενικού Γραμματέα Δήμου από πρώην Δήμαρχο.
Στη θέση Γενικού Γραμματέα δύναται, σύμφωνα με την παρ. 4 του άρθρου 302 του ν. 5314/2026, να διοριστεί και υπάλληλος ή λειτουργός του δημόσιου τομέα, ανεξάρτητα από τη σχέση εργασίας με την οποία υπηρετεί, συμπεριλαμβανομένων υπαλλήλων ή λειτουργών που υπηρετούν στον ίδιο Δήμο ή στα νομικά του πρόσωπα, εφόσον συντρέχουν οι νόμιμες προϋποθέσεις.
Β. ΣΤΟΙΧΕΙΑ ΠΟΥ ΘΑ ΣΥΝΕΚΤΙΜΗΘΟΥΝ                                                                                      Κατά την επιλογή δύνανται να συνεκτιμηθούν, ιδίως:
· η εμπειρία σε θέματα οργάνωσης, διοίκησης και λειτουργίας φορέων του δημόσιου τομέα,
· η διοικητική και οργανωτική επάρκεια,
· η ύπαρξη αναγνωρισμένου   Μεταπτυχιακού τίτλου σπουδών
· η γνώση  ξένης  γλώσσας (Αγγλικών )
· πρόσθετα τυπικά προσόντα και λοιπά στοιχεία του βιογραφικού σημειώματος που συνδέονται με τις απαιτήσεις και τις αρμοδιότητες της θέσης.
Γ. ΥΠΟΒΟΛΗ ΑΙΤΗΣΕΩΝ
Οι ενδιαφερόμενοι/ες καλούνται να υποβάλουν αίτηση εκδήλωσης ενδιαφέροντος, συνοδευόμενη από:
· σύντομο βιογραφικό σημείωμα,
· αντίγραφο τίτλου σπουδών και των λοιπών στοιχείων που αποδεικνύουν τα προσόντα τους,
· φωτοαντίγραφο των δύο όψεων του δελτίου αστυνομικής ταυτότητας ή άλλου νόμιμου αποδεικτικού ταυτοπροσωπίας.
Οι αιτήσεις υποβάλλονται εντός πέντε (5) εργασίμων ημερών, η οποία αρχίζει από την επόμενη εργάσιμη ημέρα της δημοσίευσης της παρούσας δημόσιας γνωστοποίησης στη «Διαύγεια» και λήγει στις 14:30 της πέμπτης εργάσιμης ημέρας.                                   Η αίτηση μπορεί να υποβληθεί:                                                                                                    α) Αυτοπροσώπως ή από εξουσιοδοτημένο πρόσωπο                                                         Στο Γραφείο Πρωτοκόλλου του Δήμου Πάργας  (1ος όροφος), στην οδό Πανδοσίας 2, Καναλλάκι, Τ.Κ. 480 62, απευθυνόμενη προς το Τμήμα Ανθρώπινου Δυναμικού και Διοικητικής Μέριμνας, υπόψη κας Μαρίας Γιάγια, τηλ. 2684 360603, κατά τις εργάσιμες ημέρες και ώρες.                                                                                                                              β) Ηλεκτρονικά στην ηλεκτρονική διεύθυνση του Δήμου: info@dimospargas.gr.            Για την ηλεκτρονική υποβολή, ως χρόνος υποβολής της αίτησης λογίζεται ο χρόνος κατά τον οποίο το μήνυμα ηλεκτρονικού ταχυδρομείου έχει αποσταλεί επιτυχώς προς την ανωτέρω ηλεκτρονική διεύθυνση, υπό την προϋπόθεση ότι έχει αποσταλεί εντός της προβλεπόμενης προθεσμίας και συνοδεύεται από όλα τα απαιτούμενα δικαιολογητικά. Οι αιτήσεις που υποβάλλονται ηλεκτρονικά πρωτοκολλούνται από την αρμόδια υπηρεσία του Δήμου.
Δ. ΕΠΙΛΟΓΗ – ΔΙΟΡΙΣΜΟΣ                                                                                                               Η παρούσα αποτελεί δημόσια γνωστοποίηση και πρόσκληση εκδήλωσης ενδιαφέροντος και δεν συνιστά διαδικασία διαγωνισμού ή διαδικασία επιλογής προσωπικού μέσω Α.Σ.Ε.Π.                                                                                                                     Ο Γενικός Γραμματέας του Δήμου διορίζεται και παύεται με απόφαση του Δημάρχου, σύμφωνα με την παρ. 2 του άρθρου 302 του ν. 5314/2026. Η απόφαση διορισμού ισχύει από την υπογραφή της για όλες τις έννομες συνέπειες και δημοσιεύεται σε περίληψη στην Εφημερίδα της Κυβερνήσεως. Η υποβολή αίτησης εκδήλωσης ενδιαφέροντος δεν δημιουργεί δικαίωμα διορισμού ούτε υποχρέωση του Δημάρχου για επιλογή οποιουδήποτε από τους/τις ενδιαφερόμενους/ες.
Ε. ΔΗΜΟΣΙΟΤΗΤΑ
Η παρούσα δημόσια γνωστοποίηση θα αναρτηθεί στη «Διαύγεια», στον χώρο ανακοινώσεων του Δημοτικού Καταστήματος του Δήμου Πάργας και στην επίσημη ιστοσελίδα του Δήμου Πάργας.
Ο Δήμαρχος Πάργας
Νικόλαος Ζαχαριάς

